31969R2604
L 324/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2604/69 НА СЪВЕТА
от 20 декември 1969 година
за прилагане във френските отвъдморски департаменти на Регламент (ЕИО) № 2603/69 за установяване на общи правила за износа
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 227 от него,
като взе предвид предложението на Комисията,
като има предвид, че разпоредбите на Общността, които се отнасят до установяването на общи правила за износа, се прилагат също и за френските отвъдморски департаменти,
ПРИЕ НАСТОЯЩИЯ РЕГЛАМЕНТ:
Член 1
Разпоредбите на Регламент (ЕИО) № 2603/69 на Съвета (1) от 20 декември 1969 г. година относно установяването на общи правила за износа се прилагат и във френските отвъдморски департаменти.
Член 2
Настоящият регламент влиза в сила на 31 декември 1969 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 1969 година.